

 HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

 Komisija za bolničke knjižnice

**Zapisnik sa 1. e- sastanka Komisije za bolničke knjižnice**

**održanog 12. do 15. studenog 2018. godine**

Komisija za bolničke knjižnice u novom mandatnom razdoblju 2018.-2020.g. održala je 1. e-sastanak od 12. do 15. studenog 2018.godine.

Sastanku su prisustvovali svi aktualni članovi Komisije (9 članova).

1.e-sastanak Komisije za bolničke knjižnice je imao dvije točke Dnevnog reda.

Dnevni red

1. Mišljenje članova Komisije o trenutnom stanju nabave e-izvora za 2019.g. u okviru nacionalne licence s posebnim naglaskom na bazu CINAHL te kolekciju e-časopisa LWW
2. Razno

**Ad 1**.

Sazivanje 1. e-sastanka je potaknuto saznanjima oko nabave e-izvora u 2019.g. tj. ukidanja pristupa u 2019.g. za baze CINAHL te za e-časopise izdavača LWW. Članovi Komisije su se aktivno uključili u raspravu i iznijeli svoje mišljenje o nabavi e-izvora za 2019.g. u sklopu nacionalne licence.

Kolegica Gordana Ramljak je izrazila zabrinutost zbog mogućeg ukidanja pretplate za baze CINAHL zbog činjenice da je to jedina specijalizirana baza za područje sestrinstva kojoj imamo pristup. Također, istaknula je i problem ukinute pretplate za e-časopise izdavača LWW koji su nam bili dostupni od 2005.g. i učestalo korišteni od strane bolničkih korisnika. Predložila je da Komisija istraži mogućnosti produženja pretplate u 2019.g. te upit proslijedi u Ured za kordinaciju nabave e-izvora pri NSK.

Mirela Podobnik je također iznijela zabrinutost zbog mogućeg ukidanja pretplate na bazu CINAHL koja je učestalo korištena kao jedina baza na području sestrinstva. Istaknula je i problem nedostupnosti baze Medline na Ovidovom sučelju. Zatražila je članove da iskažu svoje mišljenje o nabavi časopisa LWW koje bi onda proslijedili kolegici Lei Škorić, zamjenskoj članici Savjetodavnog povjerenstva pri Nacionalnoj i sveučilišnoj knjižnici koje predlaže izvore za nabavu u narednoj godini.

Kolegica Tamara Seme također iskazuje važnost nastavka pretplate na bazu CINAHL i časopise LWW u narednoj godini kao i baze Medline na Ovidovom sučelju te podržava stav kolegice Gordane Ramljak da Komisija svoje mišljenje o nabavi baza u 2019.g. pošalje u Ured za kordinaciju e-nabave e-izvora pri NSK.

Kolegica Ljiljana Pavičić se slaže sa iznesenim stavovima oko potrebe produženja pretplate na bazu CINAHL, Medline te časopsima LWW koje bi trebale biti dostupne kako akademskom tako i biomedicinskom konzorciju.

Kolegica Mladenka Bekavac se slaže sa iznesenim mišljenjima i naglašava kako naša Komisija podupire napredovanje i cjeloživotno obrazovanje medicinskih sestara u RH u skladu s najnovijim dostignućima i spoznajama sestrinstva.

Kolegice Danica Crnobrnja te Marina Sakač i kolega Robert Nezirović se slažu sa iznesenim mišljenjima i prijedlozima.

Kolegica Arijana Pavelić, nova članica Komisije, podržava sve izneseno te se zahvaljuje na mogućnosti sudjelovanja u radu KBK.

**Ad 2**.

Pod točkom 2. nije bilo pitanja niti sugestija.

Zapisnik sastavila:

Mirela Podobnik, dipl. knjiž.,prof.

Predsjednica KBK